b'\n_START_ARTICLE_\nDesna\n_START_SECTION_\nEtymologi\n_START_PARAGRAPH_\nNavnet p\xc3\xa5 floden Desna betyder "h\xc3\xb8jre h\xc3\xa5nd", selv om den er en venstre biflod til Dnepr. Sandsynligvis vandrede de slaviske stammer ind i omr\xc3\xa5det fra syd og fandt derfor floden p\xc3\xa5 h\xc3\xb8jre side af Dnepr.\n_START_SECTION_\nL\xc3\xb8b\n_START_PARAGRAPH_\nDesna udspringer i Smolenskh\xc3\xb8jene n\xc3\xa6r byen Jelnja. I den \xc3\xb8vre del har floden syd\xc3\xb8stlig retning og bredderne er sumpet lavland. Efter Brjansk l\xc3\xb8ber Desna mellem h\xc3\xb8je skr\xc3\xa6nter i sydlig retning. Efter at have krydset gr\xc3\xa6nsen til Ukraine udmunder Sudost i Desna. Efter Sejms udmunding i floden bliver floddalen bredere med mange l\xc3\xb8b og s\xc3\xb8er. L\xc3\xa6ngere nede af l\xc3\xb8bet udmunder Snov, og Desna l\xc3\xb8ber gennem Tjernihiv. L\xc3\xa6ngere mod syd udmunder Desna i Dnepr-floden i den nordlige udkant af Kijev._NEWLINE_Siden oldtiden har floddalen v\xc3\xa6ret er en vigtig transportrute, der forbandt Kijev omr\xc3\xa5det med Don (via Sejms og Okas l\xc3\xb8b). P\xc3\xa5 h\xc3\xb8jre bred af Desna 20 km over Brjansk har ark\xc3\xa6ologer fundet rester af en boplads fra \xc3\xa6ldste stenalder, der er dateret til dateret til 24-21.000 fvt.\n_START_SECTION_\nKommercielt brug af Desna\n_START_PARAGRAPH_\nDesna fryser til i december og er isd\xc3\xa6kket til begyndelsen af april. I for\xc3\xa5ret for\xc3\xa5rsager floden store oversv\xc3\xb8mmelser. Desna er sejlbar 535 km opstr\xc3\xb8ms fra udmundingen i Dnepr._NEWLINE_._NEWLINE_I Smolensk oblast er Desna den st\xc3\xb8rste og mest betydningsfulde vandvej og ved Desnogorsk blev der frem til 1979 anlagt et reservoir, der anvendes tilk\xc3\xb8ling af Smolensk-atomkraftv\xc3\xa6rket, der er af samme type som Tjernobyl-atomkraftv\xc3\xa6rket. Atomkraftv\xc3\xa6rket er beliggende i Desnogorsk.'